На 25.05.2022г. с откриване на строителна площадка и определяне на строителна линия и ниво за строежи на техническата инфраструктура започнаха строително-монтажните работи за обекти: „Строителство и реконструкция на съществуваща улица „Васил Левски“, гр. Ябланица, обл. Ловеч, от осова точка 158 до осова точка 419 и прилежащите тротоари и съоръжения към нея“ и „Строителство и реконтрукция на съществуваща улица „Столетов“, гр. Ябланица, обл. Ловеч, от осова точка 225 до осова точка 300 връзка с път от републиканската пътна мрежа III-358, гр. Ябланица до гр. Троян“.

Работите се извършват в рамките на проект “Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях на територията на Община Ябланица“ по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ с финансова подкрепа на Европейския земеделски фонд за развитие на селските райони чрез Програма за развитие на селските райони за периода 2014- 2020 г.

Предвидените строителни дейности и за двете улици включват: земни, асфалтови и пътни работи за платно за движение, включително доставка и монтаж на пътни знаци и направа на хоризонтална маркировка, както и земни и тротоарни работи за тротоари към тях.

*26.05.2022 г.*